
Altruizmussal kapcsolatos attitűd vizsgálata a pénzügyi szektorban dolgozók körében

Tanulmányunkban a pénzügyi szektor munkavállalóinak altruizmussal kapcsolatos attitűdjét
vizsgáljuk. Dolgozatunk elméleti áttekintésében bemutatjuk az altruizmushoz és CSR
tevékenységhez kapcsolódó kihívásokat. A CSR (Vállati társadalmi felelősség) fogalmát
összevetjük az ESG (Környezet, társadalom, kormányzás) definíciójával. Kitérünk a CSR
tevékenység hatásaira, összefoglaljuk a pénzügyi szektorra jellemző CSR tevékenységeket.
Kutatásunk fő kérdésköre aköré épül, hogy magánszemélyek és vállalatok esetében különböző
típusú altruizmust ír le a szakirodalom. Személyek esetében megjelenhet tiszta altruizmus,
addig vállalati szinten a reciprok altruizmus a meghatározó. Elképzelésünk szerint azonban a
személy altruista attitűdje befolyásolhatja azt is, hogy a vállalatokkal kapcsolatban milyen
mértékű altruista megnyilvánulásokat tart elvárhatónak. A pénzügyi szektor munkavállalóit
különösen érdekes megfigyelési csoportnak tartjuk, mivel szakmából adódóan inkább
analitikus gondolkodásmódot feltételezhetünk róluk.
A kutatásunk empirikus részében az attitűd vizsgálatot Q módszerrel végeztük.24 pénzügyi
alkalmazottal folytatottunk személyes vagy online interjút. Az interjúk során 39 állítást kellett
az alanyoknak egy (-4, +4) skálán elhelyezniük, attól függően, mennyire értenek egyet az adott
kijelentéssel. A módszertan lényege, hogy csak meghatározott számú állítást lehet bizonyos
szintekhez tenni, ezzel elérve azt, hogy a kis minta ellenére nagy mintás tulajdonságokkal
rendelkezzen az adatbázisunk. Ezzel a metódussal lehetőségünk van különböző
gondolkodásmódokat leíró faktorokat megjeleníteni és ezek mentén csoportokba rendezni a
válaszadókat.
Kutatásunk során két hipotézist fogalmaztunk meg, ezek a következők. Azok, akik
magánszemélyként altruistábbak/önzetlenebbek, nagyobb intenzitású CSR tevékenységet
tartanak elvárhatónak a vállalatok esetében is. A profitorientáltabb személyek inkább a
vállalatnak is hasznot hozó CSR tevékenységet találják kívánatosnak.
Elemzésünk eredményeképpen három faktort tudtunk azonosítani: az érzelmi alapú altruizmus,
az önérdekkövető altruizmus és a “csináld magad” fiatalok. Ezen csoportok nem csupán a Q
módszerrel végzett kutatások során voltak világosan elkülöníthetők, hanem az interjúkérdések
eredményei alapján is.



